Fl-31 ta' Ottubru, l-ambaxxaturi għall-UE approvaw il-pożizzjoni tal-Kunsill dwar ir-rekwiżiti ta' kapital li japplikaw għall-banek li għandhom self improduttiv (NPLs) fuq il-karti tal-bilanċ tagħhom Fuq il-bażi ta' dan it-test, il-presidenza ser tkun tista' tibda negozjati mal-Parlament Ewropew hekk kif il-Parlament ikun lest jinnegozja. Il-proposta, li għall-bidu tressqet mill-Kummissjoni f'Marzu 2018, għandha l-għan li toħloq qafas prudenzjali għall-banek biex jindirizzaw l-NPLs il-ġodda u b'hekk jonqos ir-riskju li jakkumulaw fil-futur. B'mod partikolari, hija tistabbilixxi rekwiżiti biex jitwarrbu biżżejjed riżorsi proprji meta s-self il-ġdid isir improduttiv u toħloq inċentivi adatti biex l-NPLs jiġu indirizzati fi stadju bikri. L-indirizzar tas-self improduttiv u l-konsolidazzjoni tal-karti tal-bilanċ tal-banek huma essenzjali biex jerġa' jkun hemm fiduċja u kunfidenza fis-sistema finanzjarja tagħna. Dan jitlob regoli prudenzjali sodi u għodod ta' monitoraġġ effikaċi. Il-ftehim tal-lum huwa pass sinifikanti 'l quddiem biex dawn iż-żewġ objettivi jagħtu l-frott u fl-aħħar mill-aħħar isaħħu l-unjoni bankarja tagħna. Hartwig Löger, ministru għall-affarijiet ekonomiċi u finanzjarji tal-Awstrija, li bħalissa għandha l-presidenza tal-Kunsill Self mill-bank jitqies bħala improduttiv meta jgħaddu aktar minn 90 jum mingħajr ma dak li jkun issellef (kumpanija jew persuna fiżika) ikun għamel il-pagamenti jew ħallas l-interess maqbul. Meta l-klijenti ma jirrispettawx l-arranġamenti maqbula dwar il-ħlas lura għal 90 jum jew aktar, il-bank għandu jwarrab aktar kapital u jassumi li s-self mhux ser jitħallas lura. Dan iżid ir-reżiljenza tal-bank għax-xokkijiet ħżiena bil-faċilitazzjoni tal-kondiviżjoni tar-riskju privat, filwaqt li fl-istess ħin inaqqas il-bżonn ta' kondiviżjoni tar-riskju. Barra minn hekk, l-indirizzar ta' NPLs possibbli fil-futur huwa essenzjali għat-tisħiħ tal-Unjoni Bankarja, kif ukoll għall-ħarsien tal-istabbiltà finanzjarja u jinkoraġġixxi s-self biex jinħolqu tkabbir u impjiegi fl-Unjoni. Abbażi ta' definizzjoni komuni tal-iskoperturi improduttivi, ir-regoli l-ġodda proposti jdaħħlu "garanzija ta' kontinġenza prudenzjali" , jiġifieri kopertura komuni minima għat-telf għall-ammont ta' flus li l-banek jeħtieġ li jwarrbu biex ikopru t-telf imġarrab minn self futur li jsir improduttiv. F'każ li bank ma jirrispettax il-livell minimu applikabbli, japplika t-tnaqqis mill-fondi proprji tal-banek. Skont il-pożizzjoni tal-Kunsill, ikunu japplikaw rekwiżiti ta' kopertura differenti skont il-klassifikazzjonijiet tal-NPLs bħala "mhux garantiti" jew "garantiti" u skont jekk il-kollateral hux mobbli jew immobbli: garantiti minn kollateral immobbli (proprjetà immobbli kummerċjali jew residenzjali) wieħed jista' raġonevolment jassumi li l-proprjetà immobbli jkollha valur li jibqa' għal perjodu itwal ta' żmien wara li s-self ikun sar improduttiv. B'hekk, il-proposta tipprovdi żieda gradwali tal-livell ta' kopertura minima għat-telf fuq perjodu ta' 9 snin. Il-kopertura sħiħa ta' 100 % għal NPLs garantiti minn immobbli u kollateral CRR ieħor eliġibbli ser ikollha tinbena wara 7 snin. jeħtieġu kopertura minima għat-telf li tkun ogħla u aktar f'waqtha għaliex mhumiex garantiti minn kollateral. Għalhekk, ir-rekwiżit ta' kopertura massima japplika bis-sħiħ wara 3 snin. Livell ta' kopertura minima (f'%) Wara s-sena Garantit minn kollateral immobbli Garantit minn kollateral mobbli Passi li jmiss In-negozjati mal-Parlament Ewropew jistgħu jipproċedu hekk kif il-Parlament ikun qabel dwar il-pożizzjoni tiegħu. Hija meħtieġa maġġoranza kwalifikata għall-adozzjoni mill-Kunsill, bi qbil mal-Parlament Ewropew. Paġna tal-Kummissjoni dwar self improduttiv